**Ministru kabineta rīkojuma projekta “Grozījumi Ministru kabineta 2015. gada 16. jūlija rīkojumā Nr. 393 “Par Korupcijas novēršanas un apkarošanas pamatnostādnēm 2015. - 2020. gadam”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I.Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “Grozījumi Ministru kabineta 2015.gada 16.jūlija rīkojumā Nr. 393 “Par Korupcijas novēršanas un apkarošanas pamatnostādnēm 2015. - 2020. gadam””(turpmāk – Projekts) izstrādāts saskaņā ar Korupcijas novēršanas un apkarošanas biroja likuma 7.panta pirmās daļas 1.punktu, kas nosaka, ka Korupcijas novēršanas un apkarošanas birojs (turpmāk – Birojs) izstrādā korupcijas novēršanas un apkarošanas stratēģiju un valsts programmu: Ministru kabineta 2015.gada 16.jūlija rīkojums Nr. 393 “Par Korupcijas novēršanas un apkarošanas pamatnostādnēm 2015.-2020.gadam” (turpmāk – Pamatnostādnes). Izstrādātās Pamatnostādnes nodrošina pēctecību iepriekšējā plānošanas periodā apstiprinātajiem dokumentiem: “Korupcijas novēršanas un apkarošanas pamatnostādnes 2009. - 2013.gadam” (apstiprinātas ar MK 2009.gada 21.maija rīkojumu Nr. 326) un “Korupcijas novēršanas un apkarošanas programma 2009. - 2013.gadam” (apstiprināta ar MK 2009.gada 24.septembra rīkojumu Nr. 654). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatnostādņu 6.nodaļas “Uzdevumu un pasākumu plāns” 9.1.uzdevumā noteikts, ka Birojam līdz 2016.gada 30.augustam ir nepieciešams izstrādāt informatīvo ziņojumu, kurā jāizvērtē iespēja paplašināt Biroja kompetenci attiecībā uz tiesībām izmeklēt koruptīvos noziedzīgos nodarījumus privātajā sektorā.  Ievērojot to, ka iecerētās izmaiņas, kas saistītas ar korupcijas apkarošanu privātajā sektorā ieviešanu, ir konceptuāli jauna pieeja korupcijas apkarošanai, kas šobrīd Latvijas tiesību sistēmai nav raksturīga, jo šobrīd ar korupciju saprot kukuļošanu vai jebkuru citu rīcību, ko veikusi **valsts amatpersona** un kas vērsta uz to, lai, izmantojot dienesta stāvokli, savas pilnvaras vai pārsniedzot tās, iegūtu nepelnītu labumu sev vai citām personām, tāpēc, lai risinātu jautājumus par korupcijas apkarošanu privātajā sektorā, ļoti būtiski ir rūpīgi pārskatīt virkni materiālo un procesuālo tiesību normu, izvērtējot ne tikai korupcijas definīciju un subjektu loku, kuru darbībās varētu konstatēt koruptīvas darbības, bet arī atbildīgo institūciju kompetences, t.sk., būtu jāpārskata Krimināllikuma panti, kas šobrīd definē koruptīvus noziedzīgus nodarījumus valsts institūciju dienestā, paplašinot to tvērumu arī uz privāto sektoru, jāizvērtē piemērojamo sankciju jautājumi u.c., kā arī jāpārskata Kriminālprocesa likums jautājumos par šādu noziedzīgu nodarījumu izmeklēšanas piekritību, šo kriminālprocesu uzraudzības kārtību, u.c. Tādējādi, pirms sagatavot priekšlikumus Latvijā ieviest konceptuāli jaunu tiesisko regulējumu, jāturpina padziļināta izpēte un viedokļu saskaņošana ar tiesībzinātniekiem, ģenerālprokuratūru, citām tiesībsargājošajām iestādēm, neatkarīgajiem ekspertiem un sociālajiem partneriem. Vienlaikus jāturpina diskutēt un vērtēt, vai, paplašinot Korupcijas novēršanas un apkarošanas biroja kompetenci, šāda paplašināšana neradīs Biroja kapacitātes zudumu koruptīvu noziedzīgu nodarījumu publiskas personas institūcijās izmeklēšanā, kas primāri ir sabiedrības interešu objekts, jo parasti šādi koruptīvi noziedzīgi nodarījumi saistīti ar valsts varas prettiesisku izmantošanu, tādējādi nodarot būtisku kaitējumu tieši sabiedrības kopējām interesēm. Jāturpina vērtēt, vai kapacitātes paplašināšana būs lietderīga un efektīva, samērojot iegūto rezultātu privātā sektora korupcijas apkarošanā ar sabiedrības iespējamo ieguvumu, jo šāda kompetences paplašināšana ir saistīta arī ar ievērojamu finanšu resursu ieguldījumu no valsts puses. Šobrīd viena KNAB darbinieka izmaksas ir apmēram 27 377 EUR gadā, tāpēc rūpīgi jāizvērtē kompetences paplašināšana arī no valsts finanšu pietiekamības viedokļa. Jāturpina pētīt ārvalstu tiesiskais regulējums (labā prakse), jāveic piemērojamo kriminālprocesuālo metožu, paņēmienu un līdzekļu atšķirību identificēšana, salīdzinot ar noziedzīgu nodarījumu atklāšanu un izmeklēšanu publiskas personas institūciju dienestā. Savlaicīgi ir jānodrošina personāla zināšanu pilnveide (izmeklētāju sagatavošana), tamdēļ jau šobrīd notiek personāla profesionālās kapacitātes celšana Eiropas Sociālā fonda projekta un tā 3.4.2.specifiskā atbalsta mērķa „Valsts pārvaldes profesionālā pilnveide labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās” ietvaros, kurā tostarp 2016.gada nogalē un 2017.gada sākumā ir ieplānoti izmeklētāju un operatīvo darbinieku apmācību kursi “Korupcija privātajā sfērā (t.sk., uzņēmumu auditi, pretkorupcijas shēmas uzņēmumos)” un “Sadarbība ar privāto sektoru korupcijas novēršanas un ēnu ekonomikas mazināšanas jomā (Šveices, Norvēģijas, Lielbritānijas pieredze)”.  Ievērojot minēto, ir pamatoti pagarināt 6.nodaļas 9.1.apakšpunktā minētā uzdevuma izpildes termiņu līdz 2017.gada 31.decembrim. |
| 3. | Projekta izstrādē iesaistītās institūcijas | Nav. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz Korupcijas novēršanas un apkarošanas biroju un tam doto uzdevumu izstrādāt informatīvā ziņojuma projektu. |
| 2. | Tiesiskā regulējuma ietekme uz tautsaimniecību un administratīvo slogu | Projektam nav ietekmes uz tautsaimniecību un administratīvo slogu. |
| 3. | Administratīvo izmaksu monetārs novērtējums | Projektam nav ietekmes uz administratīvajām izmaksām. |
| 4. | Cita informācija | Nav. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Atbildīgā institūcija | Korupcijas novēršanas un apkarošanas birojs. |
| 3. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Korupcijas novēršanas un apkarošanas birojs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Pārvaldes institucionālā struktūra netiks mainīta. Jaunas valsts un pašvaldību institūcijas netiks veidotas, un esošās netiks likvidētas vai reorganizētas, kā arī netiks paplašinātas esošo institūciju funkcijas. |
| 3. | Cita informācija | Nav. |

Anotācijas III, V un VI sadaļa – projekts šīs jomas neskar.

Ministru prezidents M.Kučinskis

Vīza: Korupcijas novēršanas un apkarošanas

biroja priekšnieka p.i. I.Jurča

A.Skraučs

67356165-231

arnis.skraucs@knab.gov.lv